અજપાળની આગેવાની નીચે જે સેના ઊભી કરવામાં આવી હતી, એ સેનાનું નામ ધર્મસેના રાખવામાં આવ્યું હતું. કચ્છમાં અંજાર નજીક આરબ અને ધર્મ (યોગી)સેનાનો ભેટો થયો. પરધર્મીઓની સેના ધર્મસેના કરતાં ઘણી મોટી હતી ધર્મરક્ષા કાજે ધર્મસેનાએ દુશ્મનો સામે ભયંકર યુદ્ધ ખેલ્યું. એ યુદ્ધમાં ધર્મસેનાના મોટા ભાગના સૈનિકો વીરગતિને પામ્યા. અજયપાળ પોતે પણ મરાણા. પરધર્મીઓની જીત થઇ, પણ એ વિજય ભારે આકરો હોવાથી કચ્છ જીતવાનું માંડી વાળી વિધર્મીઓ પોતાના વતન તરફ પાછા વળ્યા. મુસલમાનોનું કચ્છ ઉપરનું એ પહેલું આક્રમણ અજયપાળે મારી હઠાવ્યું.